open-index/open-wikipedia-markdown huggingface dataset:
Ready for Love

"**Ready for Love**" (בעברית: "**מוכן לאהבה**") הוא סינגל שהוקלט על ידי להקת היורודאנס הגרמנית קסקדה. השיר יצא לאור ב-16 בספטמבר 2006, כסינגל השביעי מתוך אלבום הבכורה של הלהקה,  (2007), בהוצאת חברת התקליטים זולנד רקורדס.

בשוודיה, יצא השיר בפורמט של הורדה דיגיטלית, יחד עם רמיקסים שונים שנעשו עבורו.

## רקע וכתיבה
"Ready for Love" בדומה לסינגל השני מתוך האלבום "Miracle", נכתב בידי יאן פיפר ודיג'יי מניאן והופק על ידם גם כן. בעטיפתו של הסינגל, ניתן לראות את נטלי הורלר, כשהיא יושבת על ספה בצבע שחור, ומביטה לכיוון המצלמה. מיני-אלבום רמיקסים יצא בהמשך במטרה לעזור בקידום המסחרי שלו ברחבי העולם.

פרק זמן לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-8.5 מיליון השמעות.

## קישורים חיצוניים

## הערות שוליים

קטגוריה:שירי קסקדה
קטגוריה:שירים באנגלית
קטגוריה:שירי אהבה
המיניונים: עלייתו של גרו

ממוזער|סמליל הסרט בעברית
**המיניונים 2: עלייתו של גרו** (באנגלית: **Minions: The Rise of Gru**) הוא סרט קומדיה אמריקאי בהנפשה ממוחשבת של אילומיניישן הפקות. הסרט בוים על ידי קייל בלדה ובראד אבלסון, ונכתב על ידי בריאן לינץ'. הסרט מהווה פריקוול לסרט "גנוב על הירח" מ-2010 וסרט המשך לסרט "המיניונים" מ-2015, והוא החמישי בזיכיון "גנוב על".

ב-29 בספטמבר 2022 הסרט עלה לשירות הסינמה tv בסלקום tv.

בתחילה, הסרט היה צפוי לצאת לאקרנים ב-3 ביולי 2020 על ידי סרטי יוניברסל, אולם נדחה ל-30 ביוני 2022, עקב התפרצות מגפת הקורונה.

"המיניונים: עלייתו של גרו" זכה להצלחה רבה, וגרף בקופות ברחבי העולם הכנסות של $939,433,210, שהביאו לדירוגו במקום החמישי ברשימת הסרטים המכניסים ביותר לשנת 2022. כמו כן, הסרט שבר את שיאי הצפייה בארץ, עם נתוני הפתיחה הגדולים ביותר לסרט אנימציה אי פעם בישראל עם 165 אלף צופים. רבים הגיעו לסרט עם חליפות וחולצות לבנות בגלל טרנד של בני נוער בטיקטוק, ובכך עקף הסרט את "לשבור את הקרח 2" משנת 2019.

## עלילה
עלילת הסרט מתרחשת בשנת 1976. גרו בן ה-12 הוא מעריץ של כנופיית נבלי-על הידועים כ"ששת הנבזים", אליהם הוא זומם להצטרף ולהפוך לנבל-העל הגדול בעולם. כאשר ששת הנבזים מסלקים את מנהיגם האגדי, ויילד נאקלס, גרו מתראיין כדי להתקבל כחבר החדש בכנופיה. העניינים מסתבכים, וגרו גונב מהם אבן יקרה בעזרתם של קווין, סטיוארט, בוב, אוטו ושאר המיניונים. הוא הופך לאויבם המושבע של ששת הנבזים, ופונה לעזרת בן-ברית לא צפוי: ויילד נאקלס בעצמו.

## דמויות ומדבבים

## הפצה ושיווק
הסרט היה אמור לצאת לאקרנים ב-3 ביולי 2020 על ידי סרטי יוניברסל, אולם נדחה עקב התפרצות מגפת הקורונה. ב-1 באפריל, הסרט קיבל תאריך חדש, 2 ביולי 2021. ב-5 במרץ 2021, הסרט נדחה שוב ל-1 ביולי 2022 (כמעט שנה) על מנת למנוע תחרות עם הסרט "מהיר ועצבני 9" שיצא ב-25 ביוני 2021.

### אתגר הטיקטוק
במדינות שונות בעקבות אתגר טיקטוק, אלפי בני נוער הלכו לבכורה של הסרט בלבוש אלגנטי. בדרך כלל, את סרטוני האתגר ליווה שירו של הראפר Yeat "Rich Minion". בישראל האתגר התפתח במהירות להתפרעויות בבתי הקולנוע ואף מעשי ונדליזם. הסרט צפוי לשבור שיאים לסרט אנימציה.

## פרסים ומועמדויות

## קישורים חיצוניים

* 

* 

### ביקורות
* 
* 

## הערות שוליים

קטגוריה:סרטים על נקמה
קטגוריה:סרטים באנגלית
קטגוריה:סרטי הנפשה אמריקאיים
קטגוריה:סרטי קומדיה אמריקאיים
קטגוריה:סרטי קומדיה מונפשים
קטגוריה:סרטי פריקוול
קטגוריה:סרטי אילומיניישן הפקות
קטגוריה:סרטי אולפני יוניברסל
קטגוריה:סרטים אמריקאיים משנת 2022
קטגוריה:סרטי אנימציה של אולפני יוניברסל
קטגוריה:סרטים שיציאתם נדחתה בעקבות מגפת הקורונה
קטגוריה:גנוב על הירח
יחסי אורוגוואי–הולנד

**יחסי אורוגוואי–הולנד** הם היחסים הדיפלומטיים הרשמיים שבין **[[אורוגוואי|הרפובליקה האוריינטלית של אורוגוואי]]** לבין **[[הולנד|ממלכת ארצות השפלה]]**.
[שגרירות אורוגוואי ב[האג|250px|ממוזער]]

## סקירה כללית
ישנה באורוגוואי קהילה הולנדית קטנה ביותר של מהגרים. עד סוף המאה העשרים לא היו אורוגוואים בהולנד אך קהילה נוצרה שם על רקע רילוקיישן ואי יציבות שלטונית באורוגוואי ששררה שם למשך 12 שנים.

בין הולנד לאורוגוואי נחתמו שני הסכמים דיפלומטיים:
* הסכם בנושא קידום השקעות ולהגנה עליהן בין אורוגוואי להולנד - 1988.
* הסכם בנושא מידע ושיתופי פעולה במיסים בהולנד ובאורוגוואי - 2013.

אורוגוואי ייצאה להולנד בשנת 2017 סחורה בשווי 492 מיליון דולר אמריקאי. הסחורה כללה בעיקר ציוד כימי ובשר. הולנד ייצאה לאורוגוואי באותה השנה סחורה בשווי 104 מיליון דולר אמריקאי. הסחורה כללה בעיקר נפט מזוקק וירקות קפואים והיא מגוונת באופן כללי.

אורוגוואי מעידה כי הולנד היא שותפת סחר חשובה ומשמעותית עבורה.

## נציגויות דיפלומטיות
* הולנד אינה מיוצגת באורוגוואי בדרג השגרירות. לעומת זאת, היא מיוצגת באורוגוואי בדרג הקונסולרי באמצעות קונסוליה שהיא מחזיקה במונטווידאו, בירת המדינה.
* אורוגוואי מיוצגת בהולנד בדרג השגרירות באמצעות שגרירות רשמית שהיא מחזיקה בהאג, בירתה החוקתית של הולנד.

## קישורים חיצוניים

* הסכם לקידום השקעות ולהגנה עליהן בין אורוגוואי להולנד
* הסכם בנושא מידע על מיסים בהולנד ובאורוגוואי

## הערות שוליים

קטגוריה:ערכים ללא קטגוריות פיזיות - יחסי חוץ
גלסיוס השני

**גלסיוס השני** (בלטינית: **Gelasius II**; 1060 – 29 בינואר 1119) היה האפיפיור מ-24 בינואר 1118 עד מותו.

## ביוגרפיה
ג'ובאני קאטאני או ג'ובאני דה גאטה נולד בשנת 1060 בגאטה, שהשתייכה לנסיכות קפואה, והיה בן לענף הפיזאני של משפחת קאטאני. בצעירותו הוא הצטרף כנזיר למנזר במונטה קאסינו, ובשנת 1088 הוא מונה לקרדינל, ושנה לאחר מכן לקנצלר מדינת האפיפיור תחת האפיפיור אורבנוס השני. תקופת כהונתו קבעה את התקדים, ולפיו הקנצלר האפיפיורי הוא קרדינל, ומחזיק במשרה למשך כל חייו, או עד שהוא ממונה לאפיפיור בעצמו.

ב-24 בינואר 1118 נבחר קאטאני לאפיפיור, לאחר מות קודמו פסקליס השני, והוא נטל לעצמו את השם **גלסיוס השני**. כששמע היינריך החמישי, קיסר האימפריה הרומית הקדושה ששהה בצפון איטליה על מינויו של גלסיוס, הוא שב על עקבותיו לרומא, אך גם גלסיוס, כמו קודמו, ברח ממנה לפני שהגיע. בתגובה, מינה היינריך את תומכו מוריציוס בורדינוס לאפיפיור (או אנטי-אפיפיור, לשיטת הכנסייה) וחזר לגרמניה.

גלסיוס רצה לכנס סינוד כללי, על מנת לפתור את הבעיות עם הקיסר, אולם הוא מת ב-29 בינואר 1119 בקלוני, ובמקומו נבחר לאפיפיור קליקסטוס השני.

## קישורים חיצוניים

* 

קטגוריה:אפיפיורים איטלקים
קטגוריה:אפיפיורים
קטגוריה:אפיפיורים במאה ה-12
קטגוריה:ילידי 1060
קטגוריה:נפטרים ב-1119
סם לייסי

**סמואל "סם" לייסי** (באנגלית: **Samuel "Sam" Lacey**; 8 במרץ 1948 – 14 במרץ 2014) היה כדורסלן אמריקאי, אשר שיחק בליגת ה-NBA בין השנים 1970–1983. ממוצעיו הכוללים לאורך הקריירה הם 10.3 נקודות, 9.7 ריבאונדים, 3.7 אסיסטים, 1.5 חסימות ו-1.3 חטיפות למשחק.

לאחר פרישתו ממשחק הופרשה גופייתו, עם המספר "44", על ידי קבוצת סקרמנטו קינגס.

## קריירת מכללות
לייסי נולד בעיר אינדיאנולה שבמיסיסיפי, ובין השנים 1967–1970 למד באוניברסיטת המדינה של ניו מקסיקו. בעונות 1968 ו-1969 העפיל עם קבוצת הכדורסל של האוניברסיטה לשלב שמינית גמר טורניר אליפות המכללות ("NCAA Sweet Sixteen"), ובעונת 1970 הוביל אותה לשלב הפיינל פור, לראשונה בתולדותיה. במשחק חצי הגמר הפסידה ניו מקסיקו מול האלופה שבדרך, אוניברסיטת קליפורניה בלוס אנג'לס (UCLA), בתוצאה 77–93. בשלוש עונותיו בליגת המכללות העמיד לייסי ממוצעים של 16.3 נקודות ו-14.2 ריבאונדים למשחק.

## קריירת משחק
בדראפט ה-NBA 1970 נלקח לייסי בבחירה החמישית, על ידי קבוצת סינסינטי רויאלס (אשר הפכה בשנת 1972 ל"קנזס סיטי קינגס"). בכל 11 עונותיו בקבוצה שימש כסנטר הפותח שלה, ורשם ממוצעים של 11.1 נקודות, 10.5 ריבאונדים ו-4.0 אסיסטים למשחק. בעונת  השתתף בפעם היחידה בקריירה במשחק האולסטאר של ה-NBA, לצד חברו לקבוצה נייט ארצ'יבלד. בעונת  העפיל עם קנזס סיטי לשלב גמר האזור המערבי של הפלייאוף, בו הפסידה מול יוסטון רוקטס (1–4).

בעת עזיבתו את הקבוצה בשנת 1981 הוביל לייסי את שחקני מועדון הרויאלס/קינגס בסך משחקים (888), ריבאונדים (9,353), חסימות (1,098) וחטיפות (950) בקבוצה, וניצב במקום השני באסיסטים (3,563) ובמקום הרביעי בנקודות (9,895).

בנובמבר 1981, לאחר שני משחקים בעונת , הועבר לייסי בטרייד לניו ג'רזי נטס בתמורה למייק וודסון. בעונה העוקבת שיחק עבור קליבלנד קאבלירס, ובסיומה פרש ממשחק.

## מותו
ב-14 במרץ 2014, שישה ימים לאחר יום הולדתו ה-66, נפטר לייסי בביתו שבקנזס סיטי, מיזורי.

## קישורים חיצוניים

* 

## הערות שוליים

קטגוריה:אמריקאים ילידי מיסיסיפי
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:מיסיסיפי: כדורסלנים
קטגוריה:כדורסלני אוניברסיטת המדינה של ניו מקסיקו
קטגוריה:בחירות דראפט של סינסינטי רויאלס
קטגוריה:כדורסלני סינסינטי רויאלס
קטגוריה:כדורסלני קנזס סיטי קינגס
קטגוריה:כדורסלני ניו ג'רזי נטס
קטגוריה:כדורסלני קליבלנד קאבלירס
קטגוריה:משתתפי משחק האולסטאר של ה-NBA
קטגוריה:כדורסלנים ב-NBA שגופייתם הופרשה
קטגוריה:אמריקאים שנולדו ב-1948
קטגוריה:אמריקאים שנפטרו ב-2014
טרנסנפט

**טרנסנפט** () היא חברת מונופול המחזיקה בצינורות הנפט של רוסיה, והיא החברה הגדולה מסוגה בעולם. החברה מתפעלת צינורות נפט באורך של יותר מ-70 אלף קילומטר, ואחראית להספקת 90% מהנפט ו-30% ממוצרי הנפט המיוצרים ברוסיה. מטה החברה נמצא במוסקבה. מאז 2007, נשיא טרנסנפט הוא האוליגרך הרוסי ניקולאי טוקרב.

## היסטוריה
החברה הוקמה ב-14 באוגוסט 1993. ב-2007 החליט הפרלמנט הרוסי בחוק להתיר לחברה ולגזפרום להקים יחידות אבטחה חמושות.

בעקבות סיפוח חצי האי קרים ב-2014 השיתו האיחוד האירופי וארצות הברית סנקציות על חברות רוסיות בתעשיית הנפט בהן טרנסנפט.

בנובמבר 2010 חשף הבלוגר הרוסי אלכסיי נבלני פרשת מעילה בחברה, הקשורה לפרויקט הקמת צינור הנפט מזרח סיביר–האוקיינוס השקט, שבעקבותיה הפסידה החברה 4 מיליארד דולר.

ב-2016 רכשה החברה את מגדל האבולוציה תמורת מיליארד דולר.

## קישורים חיצוניים

* 

## הערות שוליים

קטגוריה:חברות אנרגיה רוסיות
קטגוריה:גופים רוסים שהוטלו עליהם סנקציות של מחלקת האוצר של ארצות הברית
ויקטור השלישי

**ויקטור השלישי** (בלטינית: **Victor III**; 1026 – 16 בספטמבר 1087) כיהן כאפיפיור מ-24 במאי 1086 עד מותו.

## ביוגרפיה
### ראשית חייו
דאופריו נולד בשנת 1026 בבנוונטו, כבנו היחיד של לנדולף החמישי, נסיך בנוונטו. לאחר מות אביו בקרב מול הנורמנים, החליט להצטרף למנזר ושינה את שמו לדזידריוס, למרות התנגדות אמו, בשל העובדה כי היה היורש היחיד של אביו. בשנת 1048 הוא נכנס למנזר סנטה סופיה, ובשנת 1055 עבר באישור האפיפיור ויקטור השני למנזר במונטה קאסינו. בשנת 1058 הוא מונה לראש המנזר, במקום האפיפיור סטפנוס התשיעי. הוא הרחיב את המנזר, ובשנת 1080 אף תיווך בין האפיפיור גרגוריוס השביעי לרובר גיסקאר. לאחר מותו של גרגוריוס, גירשו תושבי רומא את האנטי-אפיפיור קלמנס השלישי, וויקטור מונה לנהל את הבחירות לאפיפיור החדש.

### שלטונו
ב-24 במאי 1086 נבחר דזידריוס לאפיפיור, ואף על פי שבתחילה הדבר היה נגד רצונו, ובעקבות כך הוא אף ברח לכמה ימים למנזר, לאחר שהגיע להסכמים עם הקרדינלים האחרים, הוא הסכים לבחירה וחזר לרומא. כעבור ארבעה ימים הוא ברח מהעיר, בשל התקרבות כוחותיו של קלמנס השלישי, ולכן נדחה טקס ההכתרה עד 9 במאי 1087. באוגוסט 1087 הוא כינס סינוד בבנוונטו, אולם לאחר ששהה בו שלושה ימים, הוא פרש למונטה קאסינו בשל מחלתו, ומת שם ב-16 בספטמבר, ולמחליפו נבחר אורבנוס השני.

## קישורים חיצוניים

* 

קטגוריה:אפיפיורים בימי הביניים
קטגוריה:אפיפיורים איטלקים
קטגוריה:אפיפיורים במאה ה-11
קטגוריה:ילידי 1026
קטגוריה:נפטרים ב-1087
טזאקפטור

**טזאקפטור** (בלועזית: **tezacaftor** או **VX-66**1) הוא אחד החומרים הפעילים בתרופה משולבת, אשר אושרה לשיווק בשנת 2018, על ידי מינהל המזון והתרופות האמריקאי (FDA) בשם המסחרי **סימדקו** (symdeko) ועל ידי סוכנות התרופות האירופית (EMA), בשם המסחרי **סימקבי** (symkevi), לטיפול במקרים מסוימים של סיסטיק פיברוזיס. התרופה מכילה שילוב של טזאקפטור ואיבקפטור. התרופה אינה רשומה בישראל, אך מיובאת לישראל, על פי הצורך, תחת אישור מיוחד של משרד הבריאות. התרופה כלולה בסל הבריאות החל בשנת 2019, כטיפול ב-Fibrosis Cystic עבור חולים שהם הומוזיגוטיים למוטציה מסוג F508del בגן CFTR. התכשיר יינתן לחולים בני שש שנים ומעלה שטרם עברו השתלת ריאה.

## המחלה
המחלה הגנטית סיסטיק פיברוזיס (CF) פוגעת בתפקוד איברים רבים בגוף, בעיקר הריאות, וזאת, על ידי הפרעה למעבר של מלחים ומים מעבר למשטחים אפיתליאליים. המוטציה F508del היא הסיבה הנפוצה ביותר ל-CF. F508del גורמת נזק על ידי מניעת המעבר של החלבון CFTR (Cystic Fibrosis Transmembrane conductance Regulator) למיקומו המתאים על פני התא, וכן על ידי הפרעה לתפקוד תעלת הכלור של ה-CFTR.

## שימושים רפואיים
התרופה המשולבת של טזאקפטור ואיבקפטור, מיועדת לשימוש בחולים אשר ירשו את המוטציה F508del משני ההורים, ולכן ברשותם המוטציה בשני העותקים של הגן ל-CFTR. התרופה המשולבת אף מיועדת לשימוש בחולים אשר ירשו את המוטציה F508del מאחד ההורים וברשותם אף אחת מהמוטציות הבאות בגן ל-CFTR:
P67L, R117C,L206W, R352Q, A455E, D579G, 711+3A→G, S945L, S977F, R1070W, D1152H, 2789+5G→A, 3272 26A→G, or 3849+10kbC→T

## מנגנון הפעולה
טזאקפטור הוא מולקולה קטנה הפועלת כמתקנת (Corrector) של CFTR. מולקולות מתקנות של CFTR מסייעות לחלבון ה-CFTR ליצור את צורתו התלת־ממדית הנכונה, כך שהוא מסוגל לנוע לשטח פני התא. טזאקפטור מזרז עיבוד תאי והובלה של צורות נורמליות ושל צורות מוטנטיות של CFTR, בכללן F508del, ולכן מגדיל את הכמות של חלבון ה-CFTR על שטח פני התא, מה שמביא להגדלה בטרנספורט של יוני כלוריד.

תוספת של מולקולה המתקנת את ה-CFTR לטיפול עם תרופה מפעילה (Potentiator) של CFTR, כמו איבקפטור ((Ivacaftor), מספקת תועלת קלינית לחולים עם מוטציה כמו F508del, שהיא המוטציה הנפוצה ביותר ב-CFTR, הגורמת ל-CF. בנוסף לכך, טיפול משולב (סימדקו, סימקבי), של תרופה מתקנת (טזאקפטור) ותרופה מפעילה (איבקפטור), עשוי לספק תועלת לחולים שהם הטרוזיגוטים מורכבים עבור F508del ומוטציה המגיבה לאיבקפטור.

אחד היתרונות החשובים של טזאקפטור הוא שאינו ממריץ את אנזימי CYP3A4 ואינו מפריע למטבוליזם של איבקפטור או של תרופות רבות אחרות, הנמצאות בשימוש שכיח ב-CF, מה שמפחית אינטראקציות בין-תרופתיות ומורכבויות במינון.

## כימיה
טזאקפטור הוא בעל הנוסחה הכימית C26H27F3N2O6, עם משקל מולקולרי של 520.505 גרם/מול.

## ניסויים קליניים
ממצאי הניסויים הקליניים EVOLVE ו- EXPAND פורסמו בשנת 2017.

## קישורים חיצוניים

## הערות שוליים

קטגוריה:תרופות לפי א'-ב'
קטגוריה:תרופות יתומות
Impressive Instant

**Impressive Instant** הוא סינגל שיווקי שהוקלט על ידי הזמרת-יוצרת האמריקאית מדונה, מתוך אלבומה השמיני, ''Music''. השיר יצא לאור ב-18 בספטמבר 2001, כסינגל השיווקי הראשון והיחיד מתוך האלבום, על ידי חברות התקליטים האחים וורנר ומאבריק רקורדס.

השיר הגיע למקום הראשון במצעד שירי הדאנס קלאב.

## רקע וכתיבה
במקור, תוכנן השיר לצאת כסינגל הרביעי מתוך האלבום, אך לאחר החלטה של מדונה ביחד עם מנהליה, יצא השיר כסינגל שיווקי מתוך האלבום. כמו כן, נכתב והופק השיר על ידי מדונה עצמה, ביחד עם מירווה אחמדזאי.

רמיקס של השיר, אותו עשה פיטר ראוהופר הוא זו שהצליח להיכנס למצעד שירי הדאנס קלאב ואף לכבוש שם את הפסגה.

## מיקומי שיא

## קישורים חיצוניים

## הערות שוליים

קטגוריה:שירי 2000
קטגוריה:שירי מדונה
קטגוריה:שירים באנגלית
קטגוריה:שירים שנכתבו על ידי מדונה
קטגוריה:שירים שנכתבו על ידי מירווה אחמדזאי
קטגוריה:שירים שהופקו על ידי מדונה
קטגוריה:שירים שהופקו על ידי מירווה אחמדזאי
קטגוריה:שירים על החלל החיצון
קטגוריה:שירים על כוכבי לכת
קליקסטוס השני

**קליקסטוס השני** (בלטינית: **Callixtus II**; 1065 – 13 בדצמבר 1124) היה האפיפיור מ-1 בפברואר 1119 עד מותו.

## ביוגרפיה
גי דה בורגונדי נולד בשנת 1065 בקינגי, והיה בנו של גיום הראשון, רוזן בורגונדיה, שהיה אחד השליטים העשירים ביותר באירופה. הוא החל בקריירה רוחנית וב-1088 מונה לארכיבישוף של וינה, שהשתייכה ל. עבור השלטון החילוני על אדמות הארכיבישופות שלו, הוא היה אדון פיאודלי של היינריך החמישי, קיסר האימפריה הרומית הקדושה.

לאחר מותו של האפיפיור גלסיוס השני, הוא נבחר לאפיפיור ב-2 בפברואר 1119, ואימץ את השם **קליקסטוס השני**. בשנת 1120 הוא הוציא בולה אפיפיורית בשם בעניין היהודים, שבה הוצגה עמדתה הרשמית של האפיפיורות ביחס ליהודים. היא התעוררה בעקבות מסע הצלב הראשון, שבמהלכו נטבחו באירופה למעלה מחמשת אלפים יהודים. הבולה נועדה להגן על היהודים וחיזקה את עמדתו של האפיפיור גרגוריוס הראשון, שהיהודים זכאים "ליהנות מחירותם החוקית". הבולה אסרה על נוצרים לכפות על יהודים להתנצר, לפגוע בהם, לקחת את רכושם, לפגוע בחגיהם, או להשחית את בתי הקברות שלהם. באפריל 1121 הוא נידה את האנטי-אפיפיור גרגוריוס השמיני, והיינריך החמישי כלא אותו עד למותו.

ב-23 בספטמבר 1122 נחתם הסכם וורמס לפיו הכנסייה היא זו שממנה את הבישופים, אך לקיסר שמורה זכות להיות נוכח בבחירה, ולהיות הקול המכריע במקרה של חוסר הכרעה. האפיפיור ביטל גם את נידויו של היינריך. הסכם זה סיים למעשה את המאבק הממושך בין הכנסייה והאימפריה הרומית הקדושה.

ב-13 בדצמבר 1124 מת קליקסטוס ברומא, ובמקומו נבחר לאפיפיור הונוריוס השני.

## קישורים חיצוניים

* 
* 

קטגוריה:אפיפיורים צרפתים
קטגוריה:אפיפיורים
קטגוריה:הכס הקדוש: דיפלומטים
קטגוריה:אפיפיורים במאה ה-12
קטגוריה:ילידי 1065
קטגוריה:נפטרים ב-1124
סטפנוס התשיעי

**האפיפיור סטפנוס התשיעי** (בלטינית: **Stephanus IX**; 1020 – 29 במרץ 1058) היה האפיפיור מ-3 באוגוסט 1057 עד מותו בשנת 1058.

## ביוגרפיה
נולד בשם פרידריך בשנת 1020, הוא היה אחיו הצעיר של גוטפריד השלישי, דוכס לורן התחתית, והשתייך לשושלת הארדנים-ורדן אשר מילאה תפקיד בולט בפוליטיקה של התקופה, שכללה קשרים חזקים שלהם עם מנזר סנט ואן.

פרידריך היה בתחילה ראש קתדרלה בלייז' בשם סנט למברט. הוא מונה לקרדינל-דיאקון של סנטה מריה בדומניקה על ידי האפיפיור לאו התשיעי, ולאחר מכן מונה לקרדינל פרסביטר של סן Crisogono על ידי האפיפיור ויקטור השני. בשנת 1054 הוא ביטל את תפקידו של אחד משלושת הנציגים של האפיפיור בקונסטנטינופול, והשתתף באירועים שהובילו לפילוג הכנסייה הנוצרית. בשנת 1057 הוא מונה לאב המנזר של מונטה קאסינו. חמישה ימים לאחר מותו של ויקטור השני, הוא נבחר לאפיפיור במקומו, ונטל את השם סטפנוס התשיעי.

הוא כפה את המדיניות של הרפורמה הגרגוריאנית על פרישות פקידותית. בפוליטיקה האזורית הוא תכנן את גירושם של הנורמנים מדרום איטליה, וכדי להשיג זאת החליט בתחילת שנת 1058 לשלוח משלחת לקיסר הביזנטי החדש איסאקוס קומננוס. הצירים של האפיפיור עזבו את רומא, אבל בדרכם לביזנטיון, בהיותם בארי, הגיעו הידיעות שסטפנוס התשיעי מת, והמשימה ננטשה.

בתחילת 1058 הוא תכנן גם את עליית אחיו לכס הקיסר, כאשר הוא נתקף במחלה קשה, שממנה הוא התאושש חלקית ורק באופן זמני. סטפנוס התשיעי נפטר בפירנצה ב-29 במרץ 1058 והוחלף על ידי האפיפיור ניקולאי השני, אם כי אחרים מחשיבים את יורשו את האנטי-אפיפיור בנדיקטוס העשירי, שנחשב רשמית כאנטי-אפיפיור.

## לקריאה נוספת

* 
* 


## קישורים חיצוניים

* 

## הערות שוליים

קטגוריה:אפיפיורים גרמנים
קטגוריה:אפיפיורים צרפתים
קטגוריה:אפיפיורים
קטגוריה:אפיפיורים במאה ה-11
קטגוריה:ילידי 1020
קטגוריה:נפטרים ב-1058
קולפי

ממוזער|שמאל|250px|קולפי על מקל מצופה בפיסטוק, וניל ומי ורדים
**קולפי** (או כולפי) הוא סוג של קינוח גלידה שמקורו בהודו מן המאה ה-16. לעיתים הקולפי מכונה בשם "גלידה הודית מסורתית". המאכל פופולרי ברחבי הודו, בנגלדש, פקיסטן, נפאל, מיאנמר, המזרח התיכון ובמסעדות הודיות ברחבי העולם. המרקם של גלידה זו הוא קשה ודומה אל גלידות המסטיק במטרה לעכב את ההמסה.

הקולפי דומה במרקמו ובטעמו לגלידה אך הוא סמיך וקרמי יותר מגלידה בת ימינו. את הקולפי ניתן למצוא במגוון של טעמים: קרם (מאלאי), ורד, מנגו, הל, זעפרן ופיסטוק. כיום נהוג להגיש גם מנת קולפי בטעמים מודרניים יותר כגון תפוח, תפוז, תות שדה, בוטנים ואבוקדו. שלא כמו בגלידה מודרנית, לא מקציפים את הקולפי ולכן מרקמו סמיך יותר ומזכיר מאכלי גלידה מסורתיים המבוססים על פודינג. מרקמו ודחיסותו הגבוהה הופך את הקולפי למאכל קר שאינו נמס בקלות ובמהירות כמו גלידה מערבית מודרנית.

## היסטוריה
קולפי (או כולפי) היא מילה שמקורה בהינדוסטנית והיא נגזרת מן המילה הפרסית "קופלי" שפירושה גביע מצופה, ואף היא מילה השאולה מן השפה הערבית. כפי הנראה מקורו של המאכל הוא אזור האימפריה המוגולית מימי המאה ה-16. קינוחים ומאכלים מתוקים מבוססים על חלב כבר היו פופולריים ברחבי תת-היבשת ההודית. בימי האימפריה המוגולית, לתערובת החלבית העומדת בבסיס הקינוח הוספו פיסטוקים וזעפרן והיא הוכנסה לגביעי מתכת שהושרו בתערובת של מים קרים וקרח, כך נוצרה מנת הקולפי הראשונה. במסמך המתוארך מימי שלטונו של אכבר, נמצא כי גושי קרח נלקחו מהרי ההימלאיה ונשלחו לאזורים חמים וכן נעשה שימוש בחומרים מקררים נוספים על מנת להכין מנות קולפי.

## הכנה
מנת קולפי מסורתית נוצרת על ידי איוד של תערובת חלב וסוכר בחימום איטי. מערבבים כל העת את החלב כדי למנוע ממנו להיצמד לדופן הכלי ולהישרף. בתהליך החימום תערובת החלב נעשית סמיכה, ריכוז השומנים והחלבונים בה עולה וכן צפיפות הלקטוז. למעשה הלקטוז בחלב עובר תהליך של "קירמול" יחד עם הסוכר כתוצאה מן החימום האיטי. את התערובת יוצקים לתוך גביעים שמוכנסים למכלים עם מים קרים וגושי קרח כדי להחיש את הקפאת התערובת. המכלים עצמם מקוררים ומוצבים במקום סגור כדי למנוע הפשרה של התערובת וכן של גושי הקרח הנמצאים בהם. מתהליך החימום האיטי וכן מתהליך ההקפאה האיטי של הקולפי, נוצרים בו גבישי קרח שמעניקים מרקם ייחודי אותו הלשון יכולה להרגיש.

דרך אחרת להכין קולפי היא להרתיח חלב, להוסיף פירורי לחם, אבקת חלב וסוכר ולערבל את התערובת. את שכבת החלב הרותחת מסירים מן הכלי ומוסיפים אותה שוב כאשר החלב נהיה פחות נוזלי ונעשה יותר סמיך. בתקופה המודרנית מכינים קולפי מתערובת של חלב חם, חלב מרוכז וממותק ומשמנת. לתערובת זו מוסיפים סוכר, מרתיחים את החלב ומוסיפים לה עמילן תירס ומים. תערובת המים ועמילן התירס גורמת לתערובת החלב להיות סמיכה יותר אך היא מאריכה את זמן הכנת הקינוח. לאחר מכן מצפים את התערובת בסירופ, פירות יבשים, הל וכדומה. מקררים את התערובת, מכניסים אותה לגביעים ומקפיאים אותה. לרוב, מנת קולפי תוגש לצד או תצופה בהל, זעפרן או אגוזי פיסטוק. באזורים שונים בהודו, אנשים מכינים את הקולפי כמנת קינוח ביתית והם מוספים לה תוספות שונות כרצונם. על פי תומאס אדוארד לורנס, הנרי מקמהון נהג לאכול קולפי בתוספת אשכולית ודם חזיר.

## ראו גם
* גלידה מסטיק
* באסתני סונאטי (גלידה פרסית)

## קישורים חיצוניים

## הערות שוליים

קטגוריה:המטבח ההודי: קינוחים
קטגוריה:המטבח הבורמזי
קטגוריה:המטבח הפקיסטני
קטגוריה:קינוחים קפואים
קטגוריה:גלידות
The Elle King EP

***The Elle King EP*** (בעברית: **המיני-אלבום של אל קינג**) הוא המיני-אלבום הראשון של הזמרת-יוצרת האמריקאית אל קינג. המיני-אלבום יצא לאור ב-12 ביוני 2012, על ידי חברת התקליטים RCA רקורדס.

במיני-אלבום נעשה שימוש בגיטרה אקוסטית ובנג'ו.

## רקע והפקה
המיני-אלבום מכיל בתוכו ביצוע מחודש של אל קינג לשיר "My Neck, My Back" של הראפרית חיה. את שלוש הרצועות הנוספות במיני-אלבום כתבה אל קינג. הרצועה הראשונה נכתבה על ידי קינג בשיתוף כריס דסטפנו.

שלוש שנים לאחר צאתו של המיני-אלבום, הוציאה קינג את אלבום הבכורה שלה, *[[Love Stuff]]*.

## רשימת רצועות

## קישורים חיצוניים

## הערות שוליים

קטגוריה:מיני-אלבומי בכורה מ-2012
קטגוריה:אלבומי אל קינג
קטגוריה:מיני-אלבומים באנגלית
קטגוריה:מיני-אלבומי חברת RCA רקורדס
מפלצות בע"מ: המכונית החדשה של מייק

**מפלצות בע"מ: המכונית החדשה של מייק** (באנגלית: **Mike's New Car**) הוא סרט קצר אמריקאי בהנפשה ממוחשבת מסוגת קומדיה, המבוסס על הסרט "מפלצות בע"מ" של פיקסאר. הסרט בוים ונכתב על ידי פיט דוקטר ורוג'ר גולד, יחד עם ג'ף פידג'ן ורוב גיבס, והופק על ידי גייל גורטני. הסרט מספר על מייק שמזמין את סאליבן לנסיעה הראשונה במכונית החדשה שהוא קנה.

הסרט הופץ לראשונה בארצות הברית ב-17 בספטמבר 2002 כבונוס למהדורות ה-DVD וה-VHS של הסרט "מפלצות בע"מ". בישראל הסרט הופץ לראשונה בדיבוב לעברית בשנת 2013, גם כבונוס למהדורות ה-DVD של הסרט "מפלצות בע"מ". אורך הסרט הוא כ-4 דקות, ושפת המקור שלו היא אנגלית (הסרט דובב לשפות נוספות, ביניהן עברית, צרפתית ואיטלקית).

סרט זה הוא הסרט הראשון הקצר של פיקסאר המבוסס על דמויות מעבודות קודמות. הסרט היה מועמד בשנת 2002 לפרס אוסקר לסרט המונפש הקצר הטוב ביותר.

## תקציר העלילה
הסרט עוקב אחר מייק, אשר קנה מכונית חדשה בעלת שישה גלגלים. מייק שכבר לא יכול לחכות להראות אותה לסאליבן, מזמין אותו לנסיעה הראשונה במכונית. במהלך הסרט רואים את הנסיעה של מייק וסאליבן במכונית, ואת העובדה שמייק אינו יודע לשלוט בה.

## דמויות ומדבבים
במאי הסרט בעברית היה שרון כהן, ומפיקת הדיבוב הייתה הדס מוזס.

## הפצת הסרט
הסרט הופץ לראשונה בארצות הברית ב-17 בספטמבר 2002 כבונוס למהדורות ה-DVD וה-VHS של הסרט "מפלצות בע"מ". ה-DVD כלל פרשנות על הסרט אותה עשו הילדים הצעירים של הבמאים. הסרט הופץ פעם נוספת ב-10 בנובמבר 2009 כבונוס למהדורת ה-Blu-ray של הסרט "מפלצות בע"מ". בישראל הסרט הופץ לראשונה בדיבוב לעברית בשנת 2013, גם כבונוס למהדורות ה-DVD של הסרט "מפלצות בע"מ". הסרט הופץ גם באוסף הסרטים הקצרים של פיקסאר, חלק 1.

## ראו גם
* מפלצות בע"מ (זיכיון)

## קישורים חיצוניים
* 

קטגוריה:מפלצות בע"מ
קטגוריה:סרטים קצרים של פיקסאר
קטגוריה:סרטי 2002
קטגוריה:סרטים באנגלית
קטגוריה:סרטי קומדיה אמריקאיים
קטגוריה:סרטי הנפשה אמריקאיים
קטגוריה:סרטים קצרים מונפשים
I'm Going to Tell You a Secret

***I'm Going to Tell You a Secret*** (בעברית: "**אני הולכת לספר לך סוד**") הוא אלבום ההופעה הראשון של הזמרת-יוצרת האמריקאית מדונה. האלבום יצא לאור ב-20 ביוני 2006 ב-חברת התקליטים האחים וורנר.

האלבום נושא את שמו של הסרט התיעודי, "אני הולכת לספר לכם סוד", ומכיל גם את הסרט שיצא לאור. הסרט תיאר את מאחורי הקלעים של סבב ההופעות "Re-Invention World Tour", שהתקיים בשנת 2004. את הסרט הפיק ג'ונאס אקרלונד.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי וידאו מ-2006
קטגוריה:אלבומי הופעה של מדונה
קטגוריה:אלבומי וידאו של מדונה
קטגוריה:אלבומי הופעה באנגלית
קטגוריה:אלבומי וידאו באנגלית
קטגוריה:אלבומי חברת וורנר רקורדס
יוחנן החמישה עשר

**יוחנן החמישה עשר** (בלטינית: **Ioannes XV**; מת ב-1 באפריל 996) היה אפיפיור מאוגוסט 985 ועד מותו.

## ביוגרפיה
ג'ובאני נולד ברומא, והיה בנו של לאו, פרסביטר רומאי, וכיהן ככומר הראשי של סנט ויטאליס. באוגוסט 985 הוא מונה לאפיפיור, בהשפעת האציל קרסנטיוס הצעיר, במקום האפיפיור יוחנן הארבעה עשר. למרות יוחנן היה חסיד של תנועת הרפורמה מקלוני, הוא היה נגוע בנפוטיזם ובחמדנות. בנוסף, הוא גם היה עוין קרסנטיוס הצעיר, ובעקבות כך הוא היה צריך לברוח בשנת 995 לטוסקנה. בהיותו שם קרא יוחנן למלך הגרמני אוטו השלישי, ששלט עתה באופן עצמאי, לרומא, על מנת לקבל עזרה ולהכתרתו כקיסר. כמו אוטו השלישי. אולם, עוד לפני שהגיע אוטו השלישי לרומא, מת יוחנן ב-1 באפריל 996 ברומא, ולאחר מכן מינה אוטו השלישי את גרגוריוס החמישי לאפיפיור במקומו.

## קישורים חיצוניים

* 

קטגוריה:אפיפיורים בימי הביניים
קטגוריה:אפיפיורים איטלקים
קטגוריה:אפיפיורים במאה ה-10
קטגוריה:נפטרים ב-996
יוחנן הארבעה עשר

**האפיפיור יוחנן הארבעה עשר** (בלטינית: **Ioannes XIV**; מת ב-20 באוגוסט 984) היה האפיפיור מנובמבר 983 עד מותו בשנת 984. הוא היה יורשו של האפיפיור בנדיקטוס השביעי.

## ביוגרפיה
פייטרו קאנפאנובה נולד בפאביה, וכיהן כקנצלר הקיסרי באיטליה של הקיסר אוטו השני. המסמך הראשון שלו בתפקיד זה הוא מ-28 בדצמבר 980, והאחרון מ-27 באוגוסט 983. המלכה אדלייד מבורגונדי, אשתו של אוטו השני, והמלכה תיאנו, אשתו של אוטו השלישי, ביקשו להפוך את מג'ולוס מקלוני לאפיפיור בשנת 983, אבל הוא סירב, ופייטרו, בישוף פאביה, נבחר במקום זאת.

אף על פי ששמו המקורי היה פייטרו, הוא אימץ את השם יוחנן הארבעה עשר כדי למנוע מלהיות מקושר לפטרוס עצמו.

אוטו השני מת זמן קצר לאחר בחירתו, ויורשו אוטו השלישי, היה רק בן 3 שנים ולא היה מסוגל להגן על מעמדו של יוחנן כאפיפיור. האנטי-אפיפיור בוניפקיוס השביעי, על פי התחושה העממית נגד האפיפיור החדש, חזר מקונסטנטינופול והכניס את יוחנן לכלא בטירת סנטאנג'לו, שם הוא מת מרעב או מרעל ב-20 באוגוסט 984.

## הבלבול בנוגע לשמו
היה בלבול ניכר במספר האפיפיורים בשם יוחנן. היה רק אחד בשם יוחנן הארבעה עשר, עם זאת, במהלך המאה ה-13, רשויות פקידות של הוותיקן נטו בטעות להאמין כי היו שני יוחנן הארבעה עשר, ודבר זה הוביל לאפיפיור שקרא לעצמו יוחנן העשרים ואחד, במקום יוחנן העשרים, בשנת 1276.

## קישורים חיצוניים

* 

## הערות שוליים

קטגוריה:אפיפיורים איטלקים
קטגוריה:אפיפיורים
קטגוריה:אפיפיורים במאה ה-10
קטגוריה:נפטרים ב-984
אווה מריה יונסדוטיר

**אווה מריה יונסדוטיר** (באיסלנדית: **Eva María Jónsdóttir**; נולדה ב-26 באפריל 1971) היא מנחת טלוויזיה איסלנדית.

## ביוגרפיה
יונסדוטיר נולדה ברייקיאוויק.

היא למדה באוניברסיטת איסלנד תואר ראשון בספרות משווה ותואר שני בלימודי ימי הביניים. במשך תקופה מסוימת למדה גם באוניברסיטה בפריז.

ב-1993 החלה לעבוד ב-RUV, רשת השידור הציבורית האיסלנדית, כמגישה.

ב-2000 הופיעה בסרט "101 Reykjavík", שהוצג בפסטיבל הסרטים הבינלאומי בטורונטו.

ב-2001 וב-2003 הגישה את תוצאות הניקוד של איסלנד באירוויזיון.

ב-2003 הנחתה את פרסי אדה (Edda Awards), טקס פרסי הקולנוע והטלוויזיה של איסלנד.

ב-2007 ו-2008 הייתה הפרשנית מטעם הטלוויזיה האיסלנדית של האירוויזיון לרוקדים.

בין 2009 ל-2010 הגישה את משחק הטלוויזיה "Gettu betur", שבו מתחרים ביניהם בחידות טריוויה תלמידי תיכון וסטודנטים מרחבי איסלנד.

ב-2009 וב-2010 הנחתה את אירוע הגמר הלאומי לבחירת הנציג האיסלנדי לאירוויזיון.

## קישורים חיצוניים

קטגוריה:מנחות טלוויזיה איסלנדיות
קטגוריה:ילידות 1971
בראבנט (אי, אנטארקטיקה)

**האי בראבנט** (באנגלית: **Brabant Island**) הוא האי השני בגודלו בארכיפלג פאלמר, בטריטוריה האנטארקטית הבריטית שבאנטארקטיקה.

האי ממוקם בין האי אונוור לבין האי לייז'.

אורכו של האי 59 קילומטרים (בכיוון צפון - דרום) ורוחבו של האי 30 קילומטרים (בכיוון מזרח - מערב).

האי מתנשא לגובה של 2,520 מטרים מעל פני הים (בהר פארי).

בשטח האי מצויים שני רכסי הרים - רכס הרי סולווי (ששיאם בפסגת קוק, שגובהה 1,590 מטרים מעל פני הים) בחלקו הדרומי של האי, והרי סטריבוג (ששיאם בהר פארי), במרכז ובצפון האי.

## היסטוריה
### גילוי האי

האי התגלה בשנת 1898. בשל תנאי מזג האוויר הקשים באי (והידועים לשימצה), ביקרו באי שש משלחות בין שנת גילוי, ובין שנת 1984 עת חקרה את האי משלחת הכוחות המשולבים (Joint Services expedition). אנשי המשלחת שהו באי בחורף 1985 - 1984, והיו הראשונים שטיפסו לפסגת הר פארי.

### מקור השם

שמו של האי ניתן לו על ידי המשלחת האנטארקטית הבלגית (שחקרה את אנטארקטיקה בין שנים 1899–1897) בפיקודו של אדריאן דה ז'רלאש. ז'ארלש קרא לאי על שם המחוז הבלגי בראבנט, לאות תודה על התמיכה הכלכלית שנתנו אנשי המחוז למשלחת האנטארקטית הבלגית.

### אתר אנטארקטי מיוחד

מוצע להפוך את חלקו המזרחי של האי לאזור מיוחד אנטארקטי מכוח האמנה האנטארקטית.

[מרכז|ממוזער|700x500 פיקסלים|האי בראבנט, מבט מכיוון צפון מזרח לעבר האי. מימין ניתן לראות את [אונוור (אי)|האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

## לקריאה נוספת

• John Kimbrey, **[https://www.alpinejournal.org.uk/Contents/Contents_1986_files/AJ%201986%20139-144%20Kimbrey%20Brabant.pdf Joint Services Expedition to Brabant Island, Antarctica]**, P 179

• Jim D Hansom, C.P. Flint, **[https://www.researchgate.net/publication/248619341_Holocene_ice_fluctuations_on_Brabant_Island_Antarctic_Peninsula Holocene ice fluctuations on Brabant Island, Antarctic Peninsula]**, Antarctic Science 1 (2), PP 165 - 166

• Damien Gildea, **[https://books.google.co.il/books?id=mLHtBgAAQBAJ&pg=PT33&lpg=PT33&dq=%22Mount+Parry%22&source=bl&ots=8IDjUJv1Pk&sig=ACfU3U2SgzdenEij6xy7Fz8tBng-3lK4Tg&hl=en&sa=X&ved=2ahUKEwjS38TU3PjiAhVNZ1AKHaE9Ay44ChDoATAAegQICRAB#v=onepage&q=%22Mount%20Parry%22&f=false Antarctic Peninsula - Mountaineering in Antarctica: Travel Guide]**

• William James Mills, **[https://books.google.co.il/books?id=Y6cY5OFeVa4C&pg=PA17&lpg=PA17&dq=%22Hazelton+Mountains%22&source=bl&ots=lmTdrHyWOV&sig=44iMyZBVtBFC_2BnPwq7SBADHYo&hl=en&sa=X&ved=0ahUKEwjy1JP1hr_ZAhVBKVAKHZsAApE4ChDoAQg9MAY#v=onepage&q=%22Hazelton%20Mountains%22&f=false Exploring Polar Frontiers: A Historical Encyclopedia]**, P 99 

## קישורים חיצוניים

* האי בראבנט באתר הגאזט האנטארקטי של ממשלת אוסטרליה
* תצלומי האי בראבנט באתר נאס"א
* תצלום לוויין של אזור האי, וציון מקום האתרים שסביבו באתר copernix
* מחשבון מרחקים - המרחק מהאי בראבאנט לאתרים סמוכים
* תנאי מזג אוויר עדכניים עבור האי בראבנט
** תחזית מזג אוויר עדכנית ארוכת טווח עבור האי בראבנט
** סטטיסטיקות מזג אוויר עבור האי בראבנט
* 

## הערות שוליים

בראבנט
אנוורס (אי)

ממוזער|תצלום לוויין של האי אנוורס
**האי אנוורס** או **אנטוורפן** (באנגלית: **Anvers Island**; או **Antwerp Island**) הוא אי הררי גבוה; האי גדול ביותר בארכיפלג פאלמר שבאנטארקטיקה. 

האי שוכן מדרום־מערב לאי בראבנט, בקצה הדרום־מערבי של ארכיפלג פאלמר.  

האי קורמורן (אזור ציפורים מיוחד) נמצא קילומטר אחד מדרום לאי אנוורס. 

אורכו של האי 61 קילומטרים. 

חלקו הדרום־מערבי של האי הוא חלק מהאזור המיוחד המוגן "דרום־מערב האי אנוור, ואגן פאלמר" (אזור ASMA 7).

## היסטוריה
### גילוי האי
האי התגלה על ידי ג'ון ביסקו בשנת 1832. האי נחקר על ידי המשלחת האנטארקטית הבלגית בשנת 1898 בראשותו של אדריאן דה ז'רלאש.

### מקור השם
שמו של האי ניתן לו בשנת 1898, על ידי ז'רלאש. 

ז'רלאש קרא לאי על שם מחוז אנטוורפן (שם המחוז בצרפתית הוא "אנוורס").

### תחנת פאלמר
תחנת פאלמר היא תחנת מחקר אמריקאית (והיא התחנה האמריקאית היחידה באנטארקטיקה הנמצאת מצפון לחוג האנטארקטי). 

בניית התחנה הסתיימה בשנת 1968, והיא נועדה לאפשר מגורים לעד 50 איש בו זמנית; בתחנה נבנו מעבדות ורציף. 

התחנה נקראה על שמו של נתניאל פאלמר, חוקר אנטארקטיקה, שהיה האמריקאי הראשון שראה את חצי האי האנטארקטי.

### התחנה של הסקר האנטארקטי הבריטי
הסקר האנטארקטי הבריטי בנה והפעיל תחנת מחקר על האי שנקראה בסיס N  (Base N) לצורך מיפוי האזור ומחקר גאולוגי. התחנה כללה צריף.  

התחנה פעלה בין 27 בפברואר 1955 ועד 10 בינואר 1958. 

התחנה נסגרה בשנת 1958 עם השלמת פעילות המיפוי והמחקר באזור, והבקתה הושאלה לממשלת ארצות הברית ב-2 ביולי 1963. 

ממשלת ארצות הברית הפכה את התחנה בינואר 1965 לתחנת מחקר ביולוגי, כחלק מתחנת פאלמר הסמוכה. 

התחנה עלתה באש ב-28 בדצמבר 1971, עת שעברה שיפוצים על ידי הסקר האנטארקטי הבריטי. 

הריסות המבנה פונו מהאזור על ידי אנשי התוכנית האנטארקטית של ארצות הברית בשנים 1991–1990, ונותרו מהמבנה רק יסודות הבטון שלו.

## לקריאה נוספת
• ARTHUR S. RUNDLE, **[http://hydrologie.org/redbooks/a086/086041.pdf Snow accumulation and ice movement on the Anvers Island ice cap, Antarctica : a study of mass balance]**, Institute of Polar Studies, The Ohio State University, Columbus, Ohio

## קישורים חיצוניים

* האי אנוורס באתר הגאזט האנטארקטי של ממשלת אוסטרליה
* האי אנוורס באתר antarcticguide
* האי אנוורס באתר summitpost
* תחזית מזג אוויר עדכנית ארוכת טווח עבור האי אנוורס
** סטטיסטיקות מזג אוויר עבור האי אנוורס
* 

## הערות שוליים

*
אנוורס
יוחנן השלושה עשר

**האפיפיור יוחנן השלושה עשר** (בלטינית: **Ioannes XIII**; מת ב-6 בספטמבר 972) היה האפיפיור מ-1 באוקטובר 965 עד מותו בשנת 972.

## ביוגרפיה
ג'ובאני קרסנטיוס נולד ברומא, אביו היה אציל רומאי שכיהן כבישוף.

בין השנים 961–965 היה קרסנטיוס הבישוף של נרני וספרן בכנסייה הרומאית. לאחר מותו של האפיפיור לאו השמיני בשנת 964, תמך אוטו הראשון, קיסר האימפריה הרומית הקדושה בהחזרתו של האפיפיור בנדיקטוס החמישי, ולאחר שזה לא יצא אל הפועל, תמך במינוי של קרסנטיוס לאפיפיור **יוחנן השלושה עשר**.

קרסנטיוס היה קשור לאלבריק השני מספולטו וייתכן שבא ממשפחת ה"קרסנטיר", שהצליחו להרחיב מאוד את כוחם ברומא בתקופת כהונתו.

לאורך כל תקופת כהונתו עמד קרסנטיוס לצידו של אוטו הראשון. 

ב-25 בדצמבר 967 הכתיר יוחנן את אוטו השני, קיסר האימפריה הרומית הקדושה לקיסר. על ידי העלאת קפואה ובנוונטו למעמד ארכיבישופות, הוא הגביר את המתח עם הכנסייה המזרחית, מאחר ששתי הערים היו תחת השפעה ביזנטית.

ב-6 בספטמבר 972 מת יוחנן ברומא, ובנדיקטוס השישי מונה למחליפו.

## קישורים חיצוניים

* 

קטגוריה:אפיפיורים איטלקים
קטגוריה:אפיפיורים
קטגוריה:אפיפיורים במאה ה-10
קטגוריה:נפטרים ב-972
ז'אן-לוק מריון

**ז'אן לוק מריון** (בצרפתית: **Jean-Luc Marion**; נולד ב-3 ביולי 1946) הוא פילוסוף ותאולוג קתולי צרפתי. משנתו מתבססת על תאולוגיה פטריסטית ופנומנולוגיה. חלק ניכר מעבודתו האקדמית הוקדש לרנה דקארט, מרטין היידגר ואדמונד הוסרל, כמו גם לנושאים דתיים.

## ביוגרפיה
מריון נולד במדון , רמות הסן שבצרפת, ב-3 ביולי 1946. הוא למד באוניברסיטת נאנטר ובסורבון, ולאחר מכן באקול נורמל סופרייר שם למד אצל ז'אק דרידה, לואי אלתוסר וז'יל דלז. במקביל ללימודיו האקדמיים פיתח עניין אישי עמוק בתאולוגיה. בין השנים 1972–1980 למד לקראת דוקטורט ועבד בתור מרצה זוטר בסורבון. לאחר קבלת תואר הדוקטור בשנת 1980, החל ללמד באוניברסיטת פואטייה.

שימש כראש המחלקה לפילוסופיה באוניברסיטת נאנטר, וב-1991 מונה גם לתפקיד פרופסור אורח במכון הקתולי של פריז. בשנת 1996 ירש את מקומו של עמנואל לוינס כראש הקתדרה למטאפיזיקה בסורבון.
בשנת 1994 היה פרופסור אורח באוניברסיטת שיקגו, ובין השנים 2004–2010 כיהן שם כפרופסור בקתדרה ע"ש ג'ון נובין לפילוסופיה של הדת ותאולוגיה.
ב -6 בנובמבר 2008, נבחר מריון לחבר האקדמיה הצרפתית, שם תפס את מקומו של קרדינל ז'אן-מארי לוסטיז'ה.

בין הפרסים בהם זכה:
* פרס קרל יאספרס מטעם העיר היידלברג ואוניברסיטת היידלברג (2008).
* גרנד פרי בפילוסופיה מטעם האקדמיה הצרפתית (1992).

## הגותו
משנתו הפנומנולוגית של מריון פרושה בטרילוגיה של ספרים. 'צמצום ומתן: חקירות על הוסרל, היידגר והפנומנולוגיה' (1989) הוא מחקר היסטורי על השיטה הפנומנולוגית בה עשו שימוש הוסרל והיידגר, מתוך כוונה להציע כיוונים עתידיים למחקר פנומנולוגי. 'היות ניתן: חיבור על הפנומנולוגיה של המתן' (1997) הוא חיבור העוסק במושג ההינתנות ובתופעות הרוויות. 'על העודפות' (2001) מפתח ומעמיק את הדיון בתורת התופעות הרוויות.

## ספריו שתורגמו לעברית
* **על העודפות: עיונים בתופעות הרוויות**, תל אביב-יפו: רסלינג 2007. מצרפתית: סמדר בוסתן.

## לקריאה נוספת
* יואל רגב, **עודפות והבדל**: באדיו, מריון, ז'יז'ק, המפנה הפילוסופי של 1989, עבודת דוקטור, האוניברסיטה העברית בירושלים, 2011

## קישורים חיצוניים

* דרור פימנטל, הֶדֶף העודפוּת, על ספרו של ז'אן לוק מריון "על העודפות: עיונים בתופעות הרוויות", **[[בצלאל (כתב עת)|בצלאל]]**, רובדי הזמן: חיים, מוות וזיכרון, ינואר 2008
* קג'טי נגהי, תפיסת האלוהים של מריון: תאולוגיה ואמונה, באתר אימגו, 2017
* 

## הערות שוליים

קטגוריה:בוגרי אוניברסיטת פריז
קטגוריה:חברי האקדמיה הצרפתית
קטגוריה:פילוסופים של המאה ה-21
קטגוריה:סגל אוניברסיטת פריז
קטגוריה:בוגרי אקול נורמל סופרייר
קטגוריה:תאולוגים נוצרים
קטגוריה:פילוסופים צרפתים
קטגוריה:צרפתים שנולדו ב-1946
קטגוריה:מרצי גיפורד
משה צבי פולין

הרב **משה צבי פולין** (**פאלין**; באנגלית: **Milton Harold Polin**; ט"ו בתשרי ה'תרצ"א, 7 באוקטובר 1930 – כ בתמוז ה'תשע"ח, 2 ביולי 2018) היה רב אמריקאי ומחבר ספרי "המצפה" על הרמב"ם. שימש ברבנות בארבע קהילות בארצות הברית, ועמד בראש מועצת הרבנים של אמריקה (RCA).

## ביוגרפיה
נולד בשיקגו שבמדינת אילינוי בשנת 1930. בשנת 1950 נסמך לרבנות בבית המדרש לתורה  של שיקגו, שנמצא היום בסקוקי, אילינוי, אצל הרבנים חיים קרייזווירטה, חיים דוד רגנשברג ודוד כהנוב. קיבל תואר שני בחינוך מאוניברסיטת שיקגו.

בין השנים 1954–1956 שימש ברבנות בשאיין שבוויומינג. לאחר מכן עבר לכהן עשר שנים בקהילת "כנסת ישראל" בלואיוויל שבקנטקי. בשנת 1966 עבר להיות רב קהילה בעיר סנט לואיס, מיזורי. משנת 1974 ועד לעלייתו ארצה בשנת 1997 כיהן כרב קהילת "קינגסווי" בברוקלין, ניו יורק, שם שימש גם כיו"ר ועד הרבנים של פלטבוש.

בין השנים 1986–1988 שימש כיו"ר מועצת הרבנים של אמריקה.

בשנת 1997 עלה לישראל והתגורר בירושלים, שם לימד עד סמוך למותו שיעורים במשנה תורה לרמב"ם.

## ספריו
* **המצפה על הרמב"ם - הלכות תלמוד תורה**, מוסד הרב קוק, תשס"ה
* **המצפה על הרמב"ם - הלכות קריאת שמע**, מוסד הרב קוק, תשס"ז
* **המצפה על הרמב"ם - הלכות ממרים**, מוסד הרב קוק, תשס"ט

## לקריאה נוספת
***המצפה**: חוברת כבוד לכבוד רבנו הרב משה צבי פאלין ורעייתו הגב. שייני פאלין, ברוקלין: בית הכנסת קיגסווי, תרנ"ח. כולל מאמרים ממנו ולכבודו.

## קישורים חיצוניים

**מפרסומיו**
* כיצד מכריזין על זקן ממרא, '''הדרום''' סא, עמ' 61–63, באתר אוצר החכמה
* שיטת הרמב"ם בטהרת ידיים ונטילת ידיים, '''הדרום''' סב, עמ' 52–53, באתר אוצר החכמה
* מקור חדש לדברי הרמב"ם בקדושת תפילין, '''הדרום''' סד, עמ' 34–39, באתר אוצר החכמה
* הרמב"ם והמכילתא דרבי ישמעאל והמכילתא דרבי עקיבא, **קובץ הרמב"ם**, יוסף אליהו מובשוביץ (עורך), עמ' קמז-קנ, באתר אוצר החכמה
* שיטת רבי יהודה הנשיא באיסור מלאכה בשבת ובמלאכת המשכן, **[[:en:Ḥakirah (journal)|חקירה]]** 15, 2013, עמ' לה-לט
* ספר בראשית כמקור למצוות , '''Tradition''', גיליון 4, 1961, עמ' 36–43

## הערות שוליים

קטגוריה:בוגרי אוניברסיטת שיקגו
קטגוריה:ישראלים ילידי ארצות הברית
קטגוריה:ניו יורק: רבנים
קטגוריה:עולים בשנות ה-1990
קטגוריה:פרשני הרמב"ם
קטגוריה:אמריקאים שנולדו ב-1930
קטגוריה:ישראלים שנולדו ב-1930
קטגוריה:אמריקאים שנפטרו ב-2018
קטגוריה:ישראלים שנפטרו ב-2018
ב.מ.וו R51/3

**ב.מ.וו R51/3** (בגרמנית: **BMW R51/3**) הוא אופנוע מתוצרת יצרנית מכוניות היוקרה והאופנועים הגרמנית **[[BMW]]** אשר יוצר בין השנים 1951–1955 בגרמניה.

## ב.מ.וו R27

* נוסעים: 1 נהג בלבד (במשך השנים הוסיפו חלק מבעלי האופנוע מושב אחורי (לא מקורי). 
* מנוע 2 צילינדרים בתצורת "Flat twin engine" .
* קיבולת מכל דלק - 17 ליטר.

## תמונות

קובץ:R51-3-front.jpg |"ב.מ.וו R51/3"
קובץ:R51-600.jpg |"ב.מ.וו R51/3"
קובץ:BMW R51-3(24PS)(1952)1.JPG |"ב.מ.וו R51/3" שנת 1952
קובץ:BMW R 51-3 motorcycle 1951 - 3.jpg |"ב.מ.וו R51/3" שנת 1951
קובץ:R51-3.jpg |"ב.מ.וו R51/3"


## ראו גם
* BMW
* ב.מ.וו R27

## קישורים חיצוניים

* 
* 

## הערות שוליים

קטגוריה:אופנועים
קטגוריה:כלי רכב דו-גלגליים
קטגוריה:כלי רכב שהושקו ב-1951
R51/3
קטגוריה:כלי רכב גרמניים
The Confessions Tour

***The Confessions Tour*** (בעברית: **סיור הווידויים**) הוא אלבום ההופעה השני של הזמרת-יוצרת האמריקאית מדונה. אלבום ההופעה יצא לאור ב-26 בינואר 2007, על ידי חברת התקליטים האחים וורנר.

האלבום הגיע למקום הראשון במצעד האלבומים שבוולוניה.

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי וידאו מ-2007
קטגוריה:אלבומי הופעה של מדונה
קטגוריה:אלבומי וידאו של מדונה
קטגוריה:אלבומי הופעה באנגלית
קטגוריה:אלבומי וידאו באנגלית
קטגוריה:אלבומי חברת וורנר רקורדס
בית ספר למפלצות: מסיבת השנה

**בית ספר למפלצות: מסיבת השנה** (באנגלית: **Party Central**) הוא סרט קצר אמריקאי בהנפשה ממוחשבת מסוגת קומדיה, המבוסס על הסרט "בית ספר למפלצות" של חברת פיקסאר. הסרט בוים ונכתב על ידי קלסי מאן, על פי סיפורים של אוסטין מדיסון, אדריאן מולינה ומאני הרננדז, והופק על ידי לורל לידוויך'. הסרט מספר על מייק וסאליבן שעוזרים לחבריהם להפוך את המסיבה שלהם להצלחה.

הסרט הוקרן לראשונה בארצות הברית ב-D23 ב-9 באוגוסט 2013, ולאחר מכן ב-21 במרץ 2014 לפני הקרנת הסרט "החבובות - מבוקשות". בישראל הסרט הוקרן לראשונה בדיבוב לעברית ב-27 במרץ 2014, גם לפני הקרנת הסרט "החבובות - מבוקשות". אורך הסרט הוא כ-6 דקות, ושפת המקור שלו היא אנגלית (הסרט דובב לשפות נוספות, ביניהן עברית, צרפתית ואיטלקית).

## עלילה
כדי לראות כיצד חברם באחוות "אוזמה קאפה" מסתדרים, מייק וסאליבן מבקרים בבית ספר למפלצות. כשהם מגיעים, הם רואים שהאחווה עורכת את המסיבה הראשונה שלה, אך איש לא הגיע. מייק וסאליבן המציאו תוכנית כדי להחיות את המסיבה - באמצעות תחת דלת מושאלת, הם מתגנבים למסיבה באחוות "רואר אומגה רואר" ולוקחים את כל האוכל והאורחים כדי למלא את המסיבה. הם מעבירים את המפלצות דרך דלתות ארונות בחדר שינה של זוג נשוי, ומפריעים שוב ושוב לשנתם.

ברגע שהמסיבה מלאה, אמו של סקוו'ישי, שרי, נכנסת תוך שהיא מסדרת את הכביסה. היא כועסת על האחווה, אבל רק בגלל שהם לא הזמינו אותה. לאחר הדלקת מדורה על הדשא, שרי מציגה לאורחים את "קפיצת הדלתות", הכוללת קפיצה מהגג בעזרת שתי דלתות שנחות בבטחה על הדשא. האורחים מברכים את האחווה על כך שהם ערכו מסיבה נהדרת, ורבים מהם מחליטים לתת להם כסף.

בסצנה שלאחר הכתוביות, הבעל והאישה מעירים את בנם טימי ושואלים אם הם יכולים לישון איתו, ואומרים שיש מפלצות בארון שלהם. טימי עונה שזה מה שהוא ניסה לומר להם.

## דמויות ומדבבים
במאי הסרט בעברית היה שרון כהן, ומפיקת הדיבוב הייתה הדס מוזס.

## הפקה
לדבריו של קלסי מאן, במאי וכותב הסרט, לקח להכין את הסרט בערך שמונה חודשים. הסרט היה אמור בהתחלה להיות בונוס ל-DVD של הסרט "בית ספר למפלצות", אך לבסוף הוחלט להפיץ אותו בקולנוע. במקור הסרט היה אמור להיות מוקרן לפני תחילת הסרט "הדינוזאור הטוב", אך מפני שהוא נדחה לשנת 2015 הסרט הוקרן לפני הקרנת הסרט "החבובות - מבוקשות", ולפני כן ב-D23.

## הפצה
הסרט הופץ לראשונה בארצות הברית ב-D23 ב-9 באוגוסט 2013, ולאחר מכן ב-21 במרץ 2014 לפני הקרנת הסרט "החבובות - מבוקשות". הסרט קיבל מאתר "Motion Picture Association of America film rating system" ציון PG בגלל "התנהגות פזיזה", בשונה משאר הסרטים בסדרת "מפלצות בע"מ" שקיבלו G. ב-21 באוקטובר 2014, הסרט הופץ באפליקציות האייפון והאייפד של דיסני, ובאתר האינטרנט של דיסני.

### הפצה ביתית
הסרט הופץ ב-13 בנובמבר 2018 ב-DVD וב-Blu-ray של החלק השלישי באוסף הסרטים הקצרים של פיקסאר, כמו כן הוא זמין בשירות הסטרימינג דיסני+.

## ביקורות
לאחר שהסרט הוקרן ב-D23, BigScreen Animation ציין שאם בוחרים לשפוט את הסרט לפי טוויטר, התגובה הייתה עצומה. Newsday אמר שהסרט עם עלילה פשוטה ושיש בו סמלים לקומדיה קלאסית. Rotoscopers כתבו שהרעיון של הסרט מגניב ומצחיק, אך הוא הרגיש כמו רצף של בדיחות בלי שום התחברות לרגש.

## ראו גם
* מפלצות בע"מ (זיכיון)

## קישורים חיצוניים
* 

* 

קטגוריה:מפלצות בע"מ
קטגוריה:סרטים קצרים של פיקסאר
קטגוריה:סרטי 2013
קטגוריה:סרטים באנגלית
קטגוריה:סרטי קומדיה אמריקאיים
קטגוריה:סרטי הנפשה אמריקאיים
קטגוריה:סרטים קצרים מונפשים
צ'אנס RT-52

**צ'אנס RT-52** (באנגלית: **Chance RT-52**) הוא מיניבוס מתוצרת יצרנית הרכב **Optima Bus Corporation**  (שם רשמי: "Chance Coach Inc") בשליטת יצרנית האוטובוסים הצפון אמריקאית **North American Bus Industries**  אשר יוצר בין השנים 1976–2003 ב-ארצות הברית

## "צ'אנס RT-52"
* היצרן מוקם בעיר ויצ'יטה במדינת קנזס
* 19-23 נוסעים
* 1 דלת כניסה 
* כניסה: באמצעות מדרגה
* מנוע קדמי
* "צ'אנס RT-52" משרת בהוואי
* "צ'אנס RT-52"  שירתו במסלול "Wiki Wiki Shuttle"  בנמל התעופה הבינלאומי דניאל ק. אינווי בשדה התעופה העיקרי של מחוז הונולולו במדינת הוואי
* "צ'אנס RT-52" כמיניסוס הסעות עדיין בשירות

## תמונות

קובץ:PACE bus 1936.jpg | "צ'אנס RT-52"
קובץ:Wikiwikibus.jpg | "צ'אנס RT-52" במסלול "Wiki Wiki Shuttle"  בנמל התעופה הבינלאומי דניאל ק. אינווי 
קובץ:HNL Wiki Wiki Bus.jpg | "צ'אנס RT-52"  במסלול "Wiki Wiki Shuttle"  בנמל התעופה הבינלאומי דניאל ק. אינווי 


## קישורים חיצוניים

* 

## הערות שוליים

קטגוריה:מיניבוסים
קטגוריה:כלי רכב שהושקו ב-1976
קטגוריה:כלי רכב אמריקאיים
The X Tour

**The X Tour** הוא סיבוב ההופעות השישי של הזמרת-יוצרת האמריקאית כריסטינה אגילרה אשר התקיים באירופה בלבד. סיבוב ההופעות כלל בתוכו כ-18 הופעות בסך הכול, והוא החל ב-4 ביולי 2019, והסתיים ב-7 בדצמבר 2019.

סיבוב הופעות זה נועד לקדם את אלבומה השמיני של אגילרה, *[[Liberation]]*.

## רקע
ב-15 ביוני 2018, הוציאה אגילרה את אלבומה השמיני *[[Liberation]]*, על ידי חברת התקליטים תקליטי RCA. לאחר מכן, יצאה לסיבוב ההופעות "Liberation Tour", שהתקיים בצפון אמריקה בלבד. מיד לאחר מכן, יצאה לסיבוב ההופעות "The Xperience", שהתקיים בלאס וגאס בלבד. אגילרה מכרה 87,541 כרטיסים והרוויחה 5.4 מיליון דולר מ-11 מופעים.

## רשימת שירים
# "Bionic"
# "Your Body"
# "Genie in a Bottle"
# "The Voice Within"
# "Dirrty"
# "Vanity" / "Express" / "Lady Marmalade"
# "Fall in Line"
# "Can't Hold Us Down"
# "Sick of Sittin'"
# "Maria"
# "Twice"
# "Say Something"
# "Reflection"
# "What a Girl Wants" / ""
# "Ain't No Other Man"
# "Candyman" / "I Want Candy"
# "Accelerate"
# "Feel This Moment"
# "Beautiful"
# "Fighter"
# "Let There Be Love"

## תאריכי הופעות

## קישורים חיצוניים

## הערות שוליים

קטגוריה:סיבובי הופעות מ-2019
קטגוריה:סיבובי הופעות של כריסטינה אגילרה
The Xperience

**The Xperience** הוא רצף ההופעות הקבוע הראשון של הזמרת-יוצרת האמריקאית כריסטינה אגילרה אשר התקיים בלאס וגאס בלבד. סיבוב ההופעות כלל בתוכו כ-16 הופעות בסך הכול, והוא התחיל ב-31 במאי 2019, ועתיד להסתיים, ב-5 באוקטובר 2019.

סיבוב הופעות זה, התקיים בסמוך לסיבוב ההופעות "The X Tour", אליו יצאה אגילרה בעקבות צאת אלבומה השמיני, *[[Liberation]]*. סבב מופעים זה גרף 10.2 מיליון דולר ונכמרו אליו 75,675 כרטיסים.

## רקע
ב-15 ביוני 2018, הוציאה אגילרה את אלבומה השמיני *[[Liberation]]*, על ידי חברת התקליטים תקליטי RCA. לאחר מכן, יצאה לסיבוב ההופעות "Liberation Tour", שהתקיים בצפון אמריקה בלבד. מיד לאחר מכן, יצאה לסיבוב ההופעות הזה, שהתקיים בלאס וגאס בלבד, ובין היתר, עתידה היא לצאת לסיבוב ההופעות "The X Tour".

כמו כן, רצף הופעות זה, הוא הראשון של אגילרה במסגרת החוזה בלאס וגאס.

## תאריכי הופעות

## קישורים חיצוניים

## הערות שוליים

קטגוריה:רצפי הופעות מ-2019
קטגוריה:רצפי הופעות מ-2020
קטגוריה:סיבובי הופעות של כריסטינה אגילרה
קטגוריה:רצפי הופעות בעמק לאס וגאס
Ex's & Oh's

"**Ex's & Oh's**" הוא סינגל של הזמרת-יוצרת האמריקאית אל קינג, מתוך אלבום הבכורה שלה, Love Stuff. השיר יצא לאור ב-23 בספטמבר 2014, כסינגל הראשון מתוך האלבום, על ידי חברת התקליטים RCA רקורדס.

השיר הגיע למקום העשירי במצעד הבילבורד הוט 100, וה-15 במצעד הסינגלים הבריטי.

## רקע וכתיבה
השיר נכתב על ידי אל קינג, ביחד עם דייב באסט שהיה גם למפיקו הראשי. תחילה, יצא השיר ב-23 בספטמבר 2014, ומאוחר יותר יצא פעמיים נוספות מחדש. כמו כן, איגוד תעשיית ההקלטות האמריקאי העניק לשיר את תואר הפלטינה המשולשת, על מכירות של שלושה מיליון עותקים במדינה.

בשל הצלחתו הבינלאומית, זכה השיר לשתי מועמדויות בטקס פרסי גראמי, אך לא זכה באף קטגוריה.

## וידאו קליפ
הווידאו קליפ המלא שיצא עבור השיר, הועלה לערוץ היוטיוב של אל קינג ב-1 במאי 2015, כמה חודשים לאחר שיצא כסינגל. את הקליפ ביים מיכאל מקסיס. בתחילת הקליפ, ניתן לראות את קינג ואת בן הזוג שלה בתוך רכב. בהמשך, היא אומרת לו לצאת החוצה ומשאירה אותו לבד במדבר.

בהמשך, חונה את רכבה, ונכנסת אל הקרוואן שלה. כשהיא מתעוררת, ניתן לראות מסביבו גברים שונים, אותם מכנה קינג ה-"אקסים" שלה. אחד מהם מכין עבורה נקניקייה בלחמנייה, וזו ממשיכה לשיר את השיר. בסמוך לכך, ניתן לראות את בן זוגה לשעבר, מוריד את חולצתו, ומנסה לפלס דרכו במדבר בחזרה אליה.

נכון ליוני 2019, מונה הצפיות של הקליפ עומד על כ-134 מיליון צפיות, מה שהופך אותו לנצפה ביותר של קינג.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי 2014
קטגוריה:סינגלי בכורה מ-2014
קטגוריה:שירי אל קינג
קטגוריה:שירים באנגלית
קטגוריה:שירים שנכתבו על ידי אל קינג
קטגוריה:שירים על ניו אורלינס
קטגוריה:שירים על קליפורניה
קטגוריה:שירים עם נושאים פמיניסטיים
קטגוריה:סינגלים שהגיעו למקום הראשון באיסלנד
קטגוריה:סינגלים שהגיעו למקום הראשון במצעד שירי הרוק & האלטרנטיביים
קטגוריה:סינגלים בהוצאת RCA רקורדס
טקס פרסי האקדמיה הבריטית לקולנוע ה-7

**טקס [[פרס באפט"א לקולנוע|פרסי האקדמיה הבריטית לקולנוע]] ה-7** שמעניקה האקדמיה הבריטית לאמנויות הקולנוע והטלוויזיה, נערך בשנת 1954, בו הוענקו פרסים לסרטים הטובים ביותר של שנת 1953.

## זוכים ומועמדים
### [[פרס באפט"א לסרט הטוב ביותר|הסרט הטוב ביותר]]
** [[משחקים אסורים]] **
* הרוע והיופי
* שובי שבא הקטנה
* הים האכזר
* *Due soldi di speranza*
* מעתה ועד עולם
* ג'נבייב
* *The Heart of the Matter*
* יוליוס קיסר
* *The Kidnappers*
* לילי
* המדיום
* מוגמבו
* מולן רוז'
* *Nous sommes tous des assassins*
* עולמו הקטן של דון קאמילו
* חופשה ברומא
* שיין
* *The Sun Shines Bright*

### [[פרס באפט"א לשחקן הטוב ביותר בתפקיד ראשי|השחקן הזר הטוב ביותר]]
** [[מרלון ברנדו]] – יוליוס קיסר **
* ספנסר טרייסי – *The Actress*
* ואן הפלין – שיין
* אדי אלברט – חופשה ברומא
* גרגורי פק – חופשה ברומא
* קלוד ליידו – יומנו של כומר כפרי
* מרסל מולודג'י – *Nous sommes tous des assassins*

### [[פרס באפט"א לשחקן הטוב ביותר בתפקיד ראשי|השחקן הבריטי הטוב ביותר]]
** [[ג'ון גילגוד]] – יוליוס קיסר **
* ג'ק הוקינס – הים האכזר
* קנת' מור – ג'נבייב
* טרוור הווארד – *The Heart of the Matter*
* דאנקן מקריי – *The Kidnappers*

### [[פרס באפט"א לשחקנית הטובה ביותר בתפקיד ראשי|השחקנית הבריטית הטובה ביותר]]
** [[אודרי הפבורן]] – [[חופשה ברומא]] **
* סיליה ג'ונסון – *The Captain's Paradise*

### [[פרס באפט"א לשחקנית הטובה ביותר בתפקיד ראשי|השחקנית הזרה הטובה ביותר]]
** [[לסלי קארון]] – [[לילי]] **
* שירלי בות' – שובי שבא הקטנה
* מריה של – *The Heart of the Matter*
* מארי פאוורס – המדיום

### הסרט הדוקומנטרי הטוב ביותר
** ''The Conquest of Everest'' **

### [[פרס באפט"א לסרט הבריטי הטוב ביותר|הסרט הבריטי הטוב ביותר]]
** [[ג'נבייב (סרט)|ג'נבייב]] **
* הים האכזר
* *The Heart of the Matter*
* *The Kidnappers*
* מולן רוז'

### השחקן החדש המבטיח ביותר בקולנוע
** נורמן ויסדום – ''Trouble in Store'' **

### פרס האומות המאוחדות
*World Without End*

### פרס מיוחד
** ''The Romance of Transportation in Canada'' **

## קישורים חיצוניים

## הערות שוליים

קטגוריה:טקסי פרס באפט"א
קטגוריה:1954 בממלכה המאוחדת